

**ĀDAŽU NOVADA PAŠVALDĪBA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

Projekts uz 12.04.2022.

Vēlamais izskatīšanas laiks:

Finanšu komitejā 20.04.2022.

Domē 25.04.2022.

Sagatavotājs: Ainārs Grikmanis

Ziņotājs: Ainārs Grikmanis

Apstiprināti

Ādažu novada pašvaldības domes

2022. gada 25. aprīlī sēdē (protokols Nr. \_, § \_)

SAISTOŠIE NOTEIKUMI

Ādažos, Ādažu novadā

2022. gada 25. aprīlī Nr.\_\_\_\_\_\_

Par pašvaldības nodevu par reklāmas izvietošanu Ādažu novadā

Izdoti saskaņā likuma „Par nodokļiem un nodevām”12. panta pirmās daļas 7. punktu, Ministru kabineta 2005. gada 28. jūnija noteikumu Nr. 480 [„Noteikumi par](http://www.likumi.lv/doc.php?id=252464) [kārtību, kādā pašvaldība](http://www.likumi.lv/doc.php?id=252464) var uzlikt pašvaldību nodevas" 16.¹ punktu

1. Vispārīgie jautājumi
2. Saistošie noteikumi nosaka kārtību, kādā uzliek pašvaldības nodevu par reklāmas, reklāmas objektu, informatīvo paziņojumu un priekšvēlēšanu aģitācijas materiālu (turpmāk - reklāma) izvietošanu publiskās vietās un vietās, kas vērstas pret publisku vietu (turpmāk – nodeva) Ādažu novada administratīvajā teritorijā.
3. Šie noteikumi neattiecas uz izkārtnēm, kā arī funkcionālo informāciju - valsts un pašvaldības institūciju norādēm (ceļa zīmes, transporta pieturvietu zīmes, ielu nosaukumu norādes, u.tml.), kas izgatavotas un izvietotas normatīvajos aktos noteiktajā kārtībā.
4. Nodevas maksātāji un objekts
5. Nodevas maksātāji ir juridiskās un fiziskās personas, kas izvieto reklāmu publiskās vietās vai vietās, kas vērstas pret publisku vietu, uz ēkām un zemes, kā arī citās tam paredzētās vietās.
6. Nodevas objekts ir reklāma, kas izvietota publiskās vietās vai vietās, kas vērstas pret publisku vietu, uz ēkām un zemes, kā arī citās tam paredzētās vietās.
7. Papildu normatīvajos aktos noteiktajiem atbrīvojumiem, no nodevas atbrīvo:
   1. reklāmu, ko izvieto valsts un pašvaldības iestādes, to kapitālsabiedrības, biedrības un nodibinājumi, kuru biedrs ir Ādažu novada pašvaldība;
   2. reklāma, ko izvieto labdarības pasākumu rīkotāji, kas vāc līdzekļus sabiedriskā labuma organizācijām;
   3. bezmaksas kultūras, sporta, tūrisma, bērnu un jaunatnes, izglītības un zinātnes, vides un veselības aizsardzības jomā pasākumu reklāma (izņemot par konkrēta ražotāja produktiem vai pakalpojumiem);
   4. valsts un pašvaldības rīkotu vai atbalstītu pasākumu reklāma;
   5. informācija par Ādažu novadu (norādes, informatīvās kartes, shēmas, u.c.);
   6. informācija par aktuālo teātra un kino repertuāru (uz vienu mēnesi);
   7. informācija par publisku bezmaksas interneta piekļuvi, ja izvieto vienu informācijas zīmi, kas nepārsniedz 0,4 m augstumu un 0,4 m platumu;
   8. informācija par šķiroto atkritumu pieņemšanas punktiem;
   9. informatīvie paziņojumi par biedrību, nodibinājumu vai reliģisko organizāciju organizētajiem bezmaksas pasākumiem Ādažu novadā;
   10. transporta līdzekļi, uz kuriem izvietota preču vai uzņēmumu reklāma.
8. Nodevas likme
9. Nodevu par reklāmas izvietošanu, izņemot 11.- 13. punktā noteikto, aprēķina pēc formulas:

Nodeva = Tp x Z x T x R x L x Zn x D, kur

Tp - nodevas likme;

Z - zonas koeficients;

T - tematikas koeficients;

R - reklāmas laukums kvadrātmetros;

L - reklāmas izvietošanas ilgums (pilnās dienās, mēnešos, gados);

Zn - koeficients par pašvaldībai piederoša nekustamā īpašuma izmantošanu;

D - koeficients par digitālajiem informācijas nesējiem un mobilajai reklāmai.

1. Nodevas likmes (Tp) apmērs:
   1. parastai telpiskai reklāmai:
      1. uz vienu gadu - 20,00 EUR;
      2. uz vienu mēnesi - 2,00 EUR;
      3. uz vienu dienu - 0,20 EUR;
   2. gaismas reklāmai (gaismas kastes un telpiskie objekti ar iemontētu izgaismojumu):
      1. uz vienu gadu - 7,00 EUR;
      2. uz vienu mēnesi - 0,70 EUR;
      3. uz vienu dienu - 0,07 EUR.
2. Nodevas likmi (Tp) atkarībā no reklāmas izvietošanas ilguma (L) piemēro šādi:
   1. līdz 30 dienām (ieskaitot), Tp piemēro atbilstoši dienu skaitam;
   2. vairāk par 30 dienām nodevu aprēķina vispirms piemērojot Tp par pilniem mēnešiem, un pēc tam - par pilnām dienām, rezultātus summējot;
   3. vairāk par gadu, nodevu aprēķina vispirms piemērojot Tp par pilniem gadiem, pēc tam - par pilniem mēnešiem, un beigās - par pilnām dienām, rezultātus summējot.
3. Zonas koeficienta (Z) apmērs, atbilstoši zonu izvietojumam (pielikumā):
   1. 1. zona (gar autoceļu A1 Rīga-Ainaži, posmā Baltezers-Lilaste, un gar autoceļu P1 Rīga-Carnikava-Ādaži, visā ceļa posmā) - 3;
   2. 2. zona (Ādažu ciemā un Carnikavas ciemā) - 2;
   3. 3. zona (pārējā teritorijā) - 1,5.
4. Tematikas koeficienta (T) apmērs, atbilstoši tematikai:
   1. izglītība un kvalifikācijas paaugstināšana, veselības pakalpojumi un sporta nodarbības – 0,3;
   2. kultūras, sporta, ģimenes, bērnu, u.tml. komerciāli pasākumi – 0,3;
   3. tūrisms un tirgus – 0,4;
   4. Ādažu novada popularizēšana – 0,1;
   5. pārējā reklāma – 1;
   6. digitālie informācijas nesēji un mobilā reklāma – 3;
   7. reklāmas izvietošana pašvaldības īpašumā – 1,2.
5. Pašvaldībai piederošās sabiedriskā transporta pieturās izvietotajai reklāmai, kas nepārsniedz A3 formāta izmēru, nodeva ir 0,80 EUR par vienu eksemplāru pirmajā diennaktī un EUR 0,40 par katru nākamo diennakti.
6. Nodeva par informatīvo paziņojumu izvietošanu uz pašvaldības informatīvajiem stendiem (7 stendi, par 14 dienām):
   1. fiziskām personām: formāts A6 – 1,40 *euro,* A5 – 2,78 *euro,* A4 – 5,60 *euro,* A3 – 11,18 *euro;*
   2. juridiskām personām: formāts A6 – 6,96 *euro,* A5 – 13,94 *euro,* A4 -27,98 *euro,* A3 -55,92 *euro.*
7. Informatīvā paziņojuma izvietošanai steidzamības kārtā, tā iesniegšanas dienā, nodevas apmēram pievieno koeficientu 2.
8. Nodeva par priekšvēlēšanu aģitācijas materiālu izvietošanu Ādažu novada pašvaldības administratīvajā teritorijā publiskā vietā vai vietā, kas vērsta pret publisku vietu, [Priekšvēlēšanu aģitācijas likumā](https://likumi.lv/ta/id/253543-prieksvelesanu-agitacijas-likums) noteiktajā priekšvēlēšanu aģitācijas periodā tiek noteikta atbilstoši 6. – 10. punktam.

IV. Nodeva par aprēķināšana un apmaksa

1. Nodevas apmēru reklāmas izvietošanai aprēķina un nodevas samaksu kontrolē Ādažu novada būvvalde, izņemot nodevu par informatīvo paziņojumu izvietošanu, ko kontrolē pašvaldības aģentūra “Carnikavas komunālserviss”.
2. Nodevu pilnā apmērā samaksā pirms reklāmas izvietošanas, saskaņā ar pašvaldības izsniegtu rēķinu. Nodevas maksājumu kontrolei pašvaldības administrācijas Grāmatvedības nodaļai ir visas tiesību aktos noteiktās nodokļu administrācijas tiesības.
3. Patvaļīga reklāmas izvietošana un naudas soda nomaksa par tās patvaļīgu izvietošanu neatbrīvo no nodevas samaksas.
4. Konstatējot faktu par patvaļīgu reklāmas vai reklāmas objekta izvietošanu, tiek sastādīts akts, un no akta sastādīšanas dienas līdz demontāžai patvaļīgi izvietotās reklāmas izvietotājam vai reklāmas devējam jāveic nodevas maksājums.

V. Noslēguma jautājums

1. Ar šo noteikumu spēkā stāšanās dienu spēku zaudē:
   1. Carnikavas novada domes 2011. gada 25. maija saistošo noteikumu Nr. CND/SN/2011/12 “Saistošie noteikumi par Carnikavas novada pašvaldības nodevām” VI. nodaļa;
   2. Ādažu novada domes 2019. gada 26. februāra saistošie noteikumi Nr.4/2019 “Nodeva par reklāmas izvietošanu publiskās vietās un vietās, kas vērstas pret publisku vietu Ādažu novadā”.

Pašvaldības domes priekšsēdētājs M.Sprindžuks

**Paskaidrojuma raksts**

Ādažu novada pašvaldības 2022. gada 25. aprīļa saistošajiem noteikumiem Nr.\_\_\_/2022 “Par pašvaldības nodevu par reklāmas izvietošanu Ādažu novadā”

|  |
| --- |
| Paskaidrojuma raksta sadaļas un norādāmā informācija |
| **1. Projekta nepieciešamības pamatojums.**  Saskaņā ar Administratīvo teritoriju un apdzīvoto vietu likuma pielikuma "Administratīvās teritorijas, to administratīvie centri un teritoriālā iedalījuma vienības – novada pilsētas un novada pagasti" 27. punktu, ar 2021. gada 1. jūliju Ādažu novadu veido Ādažu un Carnikavas pagasti, kas nozīmē, ka ir izveidota jauna publiska persona – Ādažu novada pašvaldība.  Atbilstoši Administratīvo teritoriju un apdzīvoto vietu likuma Pārejas noteikumu 17. punktam, 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Šo saistošo noteikumu (turpmāk – Noteikumi) mērķis ir regulēt un nodrošināt ieņēmumus Ādažu novada pašvaldības budžetā no Ādažu novada teritorijā publiskās vietās vai vietās, kas vērstas pret publisku vietu, izvietotās reklāmas. |
| **2. Īss projekta satura izklāsts.**  Noteikumi nosaka kārtību, kādā uzliek pašvaldības nodevu par reklāmas, reklāmas objektu, informatīvo paziņojumu, priekšvēlēšanu aģitācijas materiālu izvietošanu publiskās vietās vai vietās, kas vērstas pret publisku vietu, Ādažu novada teritorijā.  Vienlaikus tiek atzīta par spēku zaudējušu Carnikavas novada domes 2011. gada 25. maija saistošo noteikumu Nr. CND/SN/2011/12 “Saistošie noteikumi par Carnikavas novada pašvaldības nodevām” VI. nodaļa un Ādažu novada domes 2019.gada 26.februāra saistošie noteikumi Nr. Nr.4/2019 “Nodeva par reklāmas izvietošanu publiskās vietās un vietās, kas vērstas pret publisku vietu Ādažu novadā”. |
| **3. Informācija par plānoto projekta ietekmi uz pašvaldības budžetu.**  Paskaidrojuma rakstā neiekļauj informāciju par plānoto projekta ietekmi uz pašvaldības budžetu saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" [43.1panta](https://likumi.lv/ta/id/57255-par-pasvaldibam#p43_1) otro daļu. |
| **4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.**  Noteikumu regulējums attiecas uz personām, kas vēlas izvietot reklāmu, reklāmas objektu, informatīvo paziņojumus vai priekšvēlēšanu aģitācijas materiālus Ādažu novada administratīvajā teritorijā.  Kopumā Noteikumi nebūtiski ietekmē uzņēmējdarbības vidi. |
| **5. Informācija par administratīvajām procedūrām.**  Procedūras netiek mainītas. Noteikumi tiks īstenoti esošo institūciju un cilvēkresursu ietvaros. |
| **6. Informācija par konsultācijām ar privātpersonām.**  Noteikumu izstrādes procesā netika iesaistīti sabiedrības pārstāvji. |

Pašvaldības domes priekšsēdētājs M.Sprindžuks